CELEX: C2004/217/15
Language: sk
Date: 2004-08-28 00:00:00
Title: Rozsudok Súdneho dvora (tretia komora) z 1. júla 2004 vo veci C-311/03: Komisia Európskych spoločenstiev proti Francúzskej republike (Nesplnenie povinností členským štátom — smernica 1999/44/ES — Neprebratie smernice v stanovenej lehote)

28.8.2004   
            
            
               SK
            
            
               Úradný vestník Európskej únie
            
            
               C 217/8
            
         
      ROZSUDOK SÚDNEHO DVORA
   
   (tretia komora)
   z 1. júla 2004
   vo veci C-311/03: Komisia Európskych spoločenstiev proti Francúzskej republike (1)
   
   (Nesplnenie povinností členským štátom - smernica 1999/44/ES - Neprebratie smernice v stanovenej lehote)
   (2004/C 217/15)
   Jazyk konania: francúzština
   Vo veci C-311/03, Komisia Európskych spoločenstiev (splnomocnený zástupca: D. Martin) proti Francúzskej republike (splnomocnení zástupcovia: G. de Bergues a R. Loosli-Surrans), predmetom ktorej je návrh, aby Súdny dvor vyslovil, že Francúzska republika si tým, že neprijala zákony, iné predpisy a správne opatrenia potrebné na dosiahnutie súladu so Smernicou Európskeho parlamentu a Rady 1999/44/ES z 25. mája 1999 o určitých aspektoch predaja spotrebného tovaru a záruk na spotrebný tovar (Ú. v. ES L 171, s. 12), nesplnila povinnosti, ktoré jej z tejto smernice vyplývajú, Súdny dvor (tretia komora), v zložení: predseda: A. Rosas (spravodajca), sudcovia: R. Schintgen a K. Schiemann, generálny advokát: F. G. Jacobs, tajomník: R. Grass, vyhlásil dňa 1. júla 2004 rozsudok, ktorého výrok znie:
   
               1.
            
            
               Francúzska republika si tým, že neprijala v stanovenej lehote zákony, iné predpisy a správne opatrenia potrebné na dosiahnutie súladu so Smernicou Európskeho parlamentu a Rady 1999/44/ES z 25. mája 1999 o určitých aspektoch predaja spotrebného tovaru a záruk na spotrebný tovar, nesplnila povinnosti, ktoré jej z tejto smernice vyplývajú.
            
         
               2.
            
            
               Francúzska republika je povinná nahradiť trovy konania.
            
         
      (1)  Ú. v. EÚ C 213 zo 6.9.2003.